Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 736/11/8808	Rožňava, 6.11.2012
EEČ : 2-67-121-2012

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Rožňava
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako odvádzateľ poistného obchodnej spoločnosti RM CAR, s. r. o. XXXXX, ul. XXXXX, XXXXX, v období od 01.04.2009 do 28.02.2010 zadržal a neodviedol na účet Sociálnej poisťovne Bratislava, pobočka XXXXX poistné na nemocenské poistenie, poistné na dôchodkové poistenie a poistné na poistenie v nezamestnanosti, spolu v sume 1.408,40 €, ktoré v súlade s ustanovením § 141 ods. 2 zákona č. 461/2003 Z. z. o sociálnom poistení v znení neskorších predpisov zrazil z vymeriavacieho základu zamestnancov tejto obchodnej spoločnosti, čím Slovenskej republike, v zastúpení Sociálnou poisťovňou Bratislava, pobočka XXXXX spôsobil škodu v o výške najmenej 1.408,40 €, 

lebo zanikla trestnosť činu
Odôvodnenie:
Uznesením vyšetrovateľa Oddelenia ekonomickej kriminality, Odboru kriminálnej polície, OR PZ v Rožňave, sp. zn. ORP-353/OEK-RV-2011 zo dňa 11.11.2011, bolo vznesené obvinenie XXXXX za prečin neodvedenia dane a poistného podľa § 277 ods. 1 Tr. zák., v podstate na tom skutkovom základe, ako je uvedené vo výrokovej časti tohto uznesenia. 
Výsledkami vyšetrovania bolo preukázané, že obvinený XXXXX v rozhodnom období neuhradil Sociálnej poisťovni, pobočka XXXXX príslušné poistné, v celkovej sume 1.408,40 €, i napriek tomu, že túto sumu zrazil z vymeriavacieho základu zamestnancov jeho spoločnosti. Túto skutočnosť potvrdila splnomocnená zástupkyňa poškodenej Sociálnej poisťovne, pobočka XXXXX - XXXXX - vo svojej výpovedi. Zároveň uviedla, že dlžné poistné za obdobie od 01.04.2009 do 28.02.2010 dňa 15.10.2012 obvinený XXXXX zaplatil v pokladni Sociálnej poisťovne, pobočka XXXXX  v sume 1.408,40 €, teda v plnej výške.
Podľa § 86 písm. d) Tr. zák. trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 Tr. zák. alebo nezaplatenia dane podľa § 278 Tr. zák., ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 
Vzhľadom k tomu, že obvinený XXXXX splnil podmienky vyplývajúce z vyššie citovaného ustanovenia Trestného zákona, keď zaplatil dlžné poistné, rozhodol som tak, ako je uvedené vo výrokovej časti tohto uznesenia. 

Poučenie:

Mgr. Ondrej Orosz
prokurátor